Deg tzeɣɣa n Rich Mix, deg wegmuḍ n London, heyyan-d ahil n yihanayen i uqeddem n tmagit tadzayrit ama s tewlafin, ama s ssinima, amezgun d uẓawan.
Iswi n tedyant-a d aqeddem n wudmawen yemgerraden n yedles adzayri « ur yettwassnen ara qrib akk » deg Tgelda Yeddukklen, ɣef wakken ay d-tenna Rachida Lamri, timsebdedt n tfaska-a, i Tnegga n Yisalan n Ldzayer. Iswi niḍen n tfaska-a d aqeddem n wudem afriqi n tmagit tadzayrit, ɣef wakken ay d-tenna.
Ɣer yidis n wesɛeddi n yisura iɣezfanen s weḥdaṛ n yemseḍra-nsen, ssuddsen daɣ ihanayen n uẓawan d tzikkent n tewlafin.
Llant-d daɣ tduba tubrinin ɣef ubeddel n unezwi deg Ldzayer, tagnit n tmeṭṭut tadzayrit d wamek ay d-tettban Ldzayer deg ttawilat n yisalan ibriṭaniyen d wanglusaksiyen s umata.
kab_Latn kab_Latn kab_Latn kab_Latn